22/02/2021 | Administración LocalMunicipal
Porto do Son
Convocatoria das axudas para a inclusión social e a cobertura de situacións de necesidade social (AISENS) para o ano 2021

ANUNCIO Por acordo da Xunta de Goberno Local do Concello de Porto do Son de 8 de febreiro de 2021, aprobouse a convocatoria das axudas para a inclusión social e a cobertura de situacións de necesidade social (AISENS) para o ano 2021, e ao abeiro da Lei 38/2003, de 17 de novembro, Xeral de Subvencións, publícanse as bases da convocatoria co seguinte texto, que tamén estará dispoñible na sede electrónica do Concello de Porto do Son: “ OBXECTO Esta proposta ten por obxecto a convocatoria por parte do Concello de Porto do Son das axudas para a inclusión social e a cobertura de situacións de necesidade social (AISENS) para o ano 2021. A natureza destas axudas é de subvencións de carácter directo, e como tales condicionadas ás dispoñibilidades económicas existentes no correspondente exercicio orzamentario. Así, o procedemento de concesión en concorrencia non competitiva (tendo en conta o obxecto e a finalidade destas subvencións, non é necesario realizar a comparación e a prelación das solicitudes presentadas), e tramitaranse por orde de rexistro de entrada, polo que segundo o establecido no artigo 19.2 da LSG, exceptúase do requisito de fixar unha orde de prelación ás solicitudes presentadas que reúnan os requisitos establecidos. APLICACIÓNS ORZAMENTARIAS A distribución dos créditos imputados a cada aplicación orzamentaria ten un carácter estimativo, polo que, de ser preciso modificar o reparto do crédito orzamentario total pode levarse a cabo sen necesidade dunha nova convocatoria. Antes da resolución de concesión deberá aprobarse polo alcalde ou órgano no que delegue, a nova distribución, despois de realizar as modificacións orzamentarias necesarias, e deberá publicarse no taboleiro de anuncios. Igualmente poderá incrementarse o importe máximo da convocatoria en caso de existir solicitudes de axuda e terse esgotado o crédito orzamentario. Nese caso, e previo informe do Departamento de Servizos Sociais informando sobre a necesidade de aumentar o crédito da convocatoria e do importe necesario, poderá optarse por tramitar: a) A aprobación dunha modificación de crédito. b) Resignación de crédito dispoñibles existente noutras aplicacións orzamentarias da mesma bolsa de vinculación das que se teña desistido da realización do gasto inicialmente previsto. Neste caso se require certificado de existencia de crédito emitido por Intervención. O acordo da aprobación do importe adicional da convocatoria será adoptado pola Xunta de Goberno Local e deberá publicarse no taboleiro de anuncios do concello. Os acordos de aprobación da convocatoria destas axudas e dos seus incrementos deberán ser obxecto de publicación na Base de Datos Nacional de Subvencións. CONCEPTOS As axudas para a inclusión social e a cobertura de situación de necesidade social poderán referirse aos seguintes conceptos: – Alimentación básica e a hixiene persoal e doméstica. – Vestiario básico – Atención dos gastos derivados da vivenda habitual. – Gastos de aloxamento nun lugar alternativo e temporal. – Gastos farmacéuticos e de saúde. – Gastos de desprazamento. – Axudas escolares. – Outras axudas: axudas para a atención de situacións de urxente e grave necesidade que non poidan ser atendidas por ningún dos conceptos contemplados nos epígrafes anteriores, previa valoración do/a traballador/a social do departamento de servizos sociais. PRAZO DE PRESENTACIÓN DAS SOLICITUDES Estará aberto durante todo o ano, unha vez efectuada a convocatoria correspondente e ata que se esgote o crédito dispoñible. De acordo co artigo 31.4 LSG, cando se produza o esgotamento do crédito orzamentario, o órgano concedinte acordará a inadmisión de posteriores solicitudes, debendo publicarse o dito acordo nos mesmo medios que a convocatoria. INSTRUCION Levarase a cabo polos/as traballadores/as sociais do concello, que procederan á comprobación dos datos proporcionados e ao requirimento das emendas que procedan para completar o expediente, de ser o caso. Unha vez completo o expediente, emitirán informe social onde constará a correspondente valoración profesional e no que se porá de manifesto se a persoa interesada cumpre os requisitos para acceder a estas axudas. Posteriormente, efectuará unha proposta de resolución debidamente motivada. CRITERIOS DE VALORACIÓN Os criterios de valoración das solicitudes son os previstos na base reguladora 7.3: 1) Valoración económica: Procederase ao cálculo da capacidade económica segundo o baremo do solicitante e dos demais membros que compoñan a unidade familiar. Entenderanse como ingresos da unidade familiar todos os ingresos obtidos por cada un dos membros da mesma en relación aos últimos 6 meses. Para acceder á concesión da axuda, os ingresos non poderán exceder dos límites establecidos na seguinte táboa (en base ó IPREM publicado cada ano): Tamén se terá en conta o pago de alugamentos ou hipoteca relativos unicamente á vivenda habitual, de xeito que se descontará do computo dos ingresos familiares ata un máximo de 300€ mensuais. Achegarase documentación acreditativa. En caso de unidades familiares onde exista mala relación entre os seus membros, poderase ter en conta os ingresos económicos de parte da unidade familiar, previa valoración do/a traballador/a social.2) Valoración social: O órgano instrutor procederá á comprobación dos datos proporcionados e á valoración técnica da necesidade, a través das técnicas e instrumentos propios da profesión, coa finalidade de emitir un correcto diagnóstico social da situación, podendo solicitar, a tal efecto, canta información considere precisa. Unha vez efectuada a valoración, o/a traballador/a social emitirá o oportuno informe social e a proposta de resolución debidamente motivada. O informe social e a proposta de resolución deberán ser emitidos no prazo de quince días, non obstante, este prazo podería ampliarse ata un máximo dun mes no caso de que as circunstancias do servizo impedisen o cumprimento do prazo de quince días. Se fose necesario realizar requirimento de emenda de documentación, o trámite quedará suspendido ata a dita reparación. CONTÍA DAS AXUDAS Axudas para a alimentación básica e a hixiene persoal e doméstica: Axudas para vestiario básico: Máximo de 200 € /ano por unidade de convivencia. Axuda para a atención de gastos derivados da vivenda habitual: - Luz eléctrica: O consumo pode ser subvencionado ata un máximo de 300 €/ano por unidade de convivencia (a excepción dos expedientes acollidos ó Convenio entre a FEGAMP e as empresas subministradoras de enerxía para a protección das persoas e familias en situación de vulnerabilidade ou urxencia social, xa que neste caso, o Concello asumirá o contía total da débeda da persoa solicitante). Tamén se cubrirá o enganche a luz por corte por non pagamento, neste caso pagarase a contía que esixa a compañía subministradora - Gas: Ata un máximo de 180 € ano por unidade de convivencia. - Aluguer da vivenda habitual: pódese conceder ata tres mensualidades de aluguer, ata un máximo de 1.050 € anuais (350 €/mes) por unidade de convivencia. - Axudas para equipamento básico da vivenda habitual, reparacións menores e limpezas e desinfeccións: unha soa axuda ó ano, cunha contía máxima de 3.000 € por unidade de convivencia. Axudas para gastos de aloxamento nun lugar alternativo temporal: A duración máxima do aloxamento virá determinada pola valoración da necesidade realizada pola/a traballador/a social de referencia e pola dispoñibilidade orzamentaria determinada en cada convocatoria. Axudas para gastos farmacéuticos e de saúde: - Gastos farmacéuticos: Máximo 200 € anuais por unidade de convivencia. - Tratamentos especializados, ortopedia, próteses e lentes correctoras: Máximo de 2.000 € anuais por unidade de convivencia. Axudas para gastos de desprazamento: Poderase abonar unha axuda dun total de 300 € anuais ou distribuída en tres mensualidades de 100 €. Axudas escolares: - Escola infantil: Máximo 200 € (pago único). - Material escolar e libros de texto: Máximo 200 € (pago único). - Actividades extraescolares: Máximo 400 € anuais. Outras axudas: Máximo dun pago anual de 1.000 € por unidade de convivencia. RESOLUCIÓN Logo da fiscalización de intervención, a solicitude coa documentación e co correspondente informe social e propostas de acordo, será elevada á primeira Xunta de Goberno Local que se celebre, aos efectos da súa concesión ou denegación, nun prazo non superior a cinco días. No acordo quedarán reflectidos: os datos identificativos do expediente, motivación do mesmo, e no caso de ser aprobada a axuda, ademais indicarase: contía e fin, se é dineraria ou en especie, aplicación orzamentaria, forma de pagamento e prazo e forma de xustificación, de ser o caso. O acordo deberá ser notificado á persoa beneficiaria nos prazos establecidos legalmente, xunto co réxime de recursos correspondente. O procedemento, dende o seu inicio ata a súa resolución, non debe superar o período de 45 días naturais, excepto nos casos en que houbese un requirimento de emenda de documentación, en tal caso o prazo non poderá exceder dos dous (2) meses.” Porto do Son, o 17/02/2021 O ALCALDE-PRESIDENTE Asdo. José Luis Oujo Pouso.